**60 de minute fără rest**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"Dacă ai ştii cât am fugit de tine, până te-am întâlnit!"

Mircea Eliade

- Să fie oare îndeajuns

Această oră de tăcere

Care mai caută răspuns

Prin nepătrunsele mistere?

Atât mi-ai oferit, deşi,

Eternitatea mi-ai promis-o,

În burgul meu e-o altă zi

Pe care Cronos a decis-o

Când pot să ţin prizonier

Acest minut aleatoriu

Ce prea devreme, efemer,

Ne-a despărţit obligatoriu.

- Clepsidra râde cam bizar

Și ora parcă-i o secundă,

Mă uit perplex la minutar,

Nu vede oare că-i rotundă

Lumina dintr-un felinar?

Că dragostea ce ne inundă

Nu are margini, nici hotar,

Chiar dacă e clepsidra scundă?

Mă simt ades un biet Cezar

Învins de-o oră furibundă

De parc-am câștigat la zar

Iubirea care mă inundă.

Liliana Trif Ioan Grigoraș